Polis Evo 2: Apa Yang Kita Tahu Setakat Ini
Selepas kejayaan memberangsangkan filem Polis Evo 2015, studio Astro Shaw kembali menghasilkan filem kedua Polis Evo 2, kesinambungan kepada siri filem pertama. Tidak banyak details yang diketahui setakat ini, namun dengan pencarian begitu ramai pelakon pembantu yang diadakan pada bulan lepas, kami jangkakan filem ini lebih besar dari sebelumnya. Menurut beberapa sumber yang kami baca, sehingga kini 4 pelakon sudah disahkan akan menjalani pengambaran dengan Shaheizy Sam akan kembali membawakan watak Inspektor Khai manakala Zizan Razak pula mengekalkan watak Inspektor Sani. Dua Pelakon lain yang turut membintangi filem Polis Evo 2 ialah Azad Jazmin dan Idris Khan. Azad akan membawa watak seorang anggota polis dalam filem arahan Ghaz Abu Bakar ini, manakala watak Idris Khan tidak diketahui buat masa ini. Jika filem pertama, Terengganu menjadi lokasi pilihan, untuk kali ini dijangka Pulau Pinang, Kedah, Ipoh dan Kuala Lumpur bakal menjadi lokasi pilihan. Ini berdasarkan lokasi ujibakat pelakon pembantu yang dijalankan di negeri-negeri tersebut. Polis Evo 2 arahan Ghaz Abu Bakar bakal menemui penonton tidak lama lagi. Teruskan bersama kami untuk update mengenai filem paling hot 2015.